
Comisia pentru buget, finanţe şi bănci

Bucureşti,       23.09.2004 

Nr. 22/475

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Aranjamentului stand-by de tip preventiv dintre România şi Fondul Monetar Internaţional, convenit la Bucureşti şi la Washington, prin Scrisoarea Primului Ministru al României şi a Băncii Naţionale a României din 22 iunie 2004 şi Decizia Consiliului Executiv al Fondului Monetar Internaţional din 7 iulie 2004, a Memorandumului de politici economice şi financiare pentru perioada 2004 - 2006 precum  şi a Memorandumului tehnic de înţelegere, cu care comisia noastră a fost sesizată în fond cu adresa Biroului Permanent nr. P.L.X. 519 din  08.09.2004.

PREŞEDINTE,

Ovidiu Muşetescu 

Comisia pentru buget, finanţe şi bănci

Bucureşti,       23.09.2004  

Nr. 475

RAPORT

asupra proiectului de Lege pentru ratificarea Aranjamentului stand-by de tip preventiv dintre România şi Fondul Monetar Internaţional, convenit la Bucureşti şi la Washington, prin Scrisoarea Primului Ministru al României şi a Băncii Naţionale 

a României din 22 iunie 2004 şi Decizia Consiliului Executiv al Fondului Monetar Internaţional din 7 iulie 2004, a Memorandumului de politici economice şi financiare pentru perioada 2004 - 2006 precum  şi a Memorandumului 

tehnic de înţelegere
Cu adresa nr. P.L.X.  519 din 08.09.2004, Biroul Permanent, conform art.89 şi 107 din Regulamentul Camerei Deputaţilor, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Aranjamentului stand-by de tip preventiv dintre România şi Fondul Monetar Internaţional, convenit la Bucureşti şi la Washington, prin Scrisoarea Primului Ministru al României şi a Băncii Naţionale a României din 22 iunie 2004 şi Decizia Consiliului Executiv al Fondului Monetar Internaţional din 7 iulie 2004, a Memorandumului de politici economice şi financiare pentru perioada 2004 - 2006 precum  şi a Memorandumului tehnic de înţelegere.
La întocmirea raportului s-au avut în vedere avizele de la Comisia pentru politică economică, reformă şi privatizare, Comisia juridică, de disciplină şi imunităţi, precum şi avizul Consiliului Legislativ.

La lucrările comisiei au participat 24 deputaţi, din totalul de 27 membri ai comisiei.

Potrivit art. 75 din Constituţia României, republicată şi art. 86 din  Regulamentul Camerei Deputaţilor, este de competenţa decizională a Senatului.
Proiectul de Lege are ca obiect de reglementare ratificarea a trei documente:

1. Aranjamentul stand-by de tip preventiv pe 24 de luni, cu acces la 250 milioane DST (aproximativ 367 milioane USD), dacă  necesităţile de finanţare externă a României vor impune astfel de cumpărături.

2. Memorandumul de Politici Economice şi Financiare care stabileşte obiectivele de politică economică pentru perioada 2004 – 2006 şi cuprinde măsuri destinate să consolideze progresul înregistrat în stabilizarea macroeconomică şi să accelereze reformele structurale şi,

3. Memorandumul tehnic de înţelegere.

In urma examinării proiectului de Lege pentru ratificarea Aranjamentului stand-by de tip preventiv dintre România şi Fondul Monetar Internaţional, convenit la Bucureşti şi la Washington, prin Scrisoarea Primului Ministru al României şi a Băncii Naţionale a României din 22 iunie 2004 şi Decizia Consiliului Executiv al Fondului Monetar Internaţional din 7 iulie 2004, a Memorandumului de politici economice şi financiare pentru perioada 2004 - 2006 precum  şi a Memorandumului tehnic de înţelegere, în şedinţa din 23.09.2004 comisia a hotărât, cu majoritate de voturi,  supunerea spre dezbaterea şi adoptarea Plenului Camerei Deputaţilor a proiectului de Lege  în forma prezentată de Guvern.
Prezentul proiect de Lege  face parte din categoria legilor  ordinare.

PREŞEDINTE,

Ovidiu Muşetescu 
SECRETAR,

Iuliu Wincler

          Expert parlamentar:

          Măţan Ofelia

